Diari Oficial de la Generalitat Valenciana


Sumari del DOGV 9888, del 09-07-2024 (2024/6076)

RESOLUCIÓ d'11 de juny de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica de les normes de gestió dels espais XN 2000, «Serres del centre d'Alacant», als termes municipals d'Agost, Aigües, Alacant, Biar, Busot, Castalla, el Pinós, Monòver, Mutxamel, Novelda, Onil, Petrer, Relleu, Salinas, Sant Vicent del Raspeig, Sax, Tibi, Villena i Xixona. Expedient 16/4042-JCV.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6076


Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

RESOLUCIÓ d'11 de juny de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica de les normes de gestió dels espais XN 2000, «Serres del centre d'Alacant», als termes municipals d'Agost, Aigües, Alacant, Biar, Busot, Castalla, el Pinós, Monòver, Mutxamel, Novelda, Onil, Petrer, Relleu, Salinas, Sant Vicent del Raspeig, Sax, Tibi, Villena i Xixona. Expedient 16/8601-PUR. [2024/6076]  
De conformitat amb l'article 56.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual establix la publicació en el Diari Oficial de la Generalitat Valenciana de la declaració ambiental, resolc:  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 16/0345-VZD d'Agost, Aigües, Alacant, Biar, Busot, Castalla, el Pinós, Monòver, Mutxamel, Novelda, Onil, Petrer, Relleu, Salinas, Sant Vicent del Raspeig, Sax, Tibi, Villena i Xixona.  
  
«Declaració ambiental i territorial estratègica de les normes de gestió dels espais XN 2000, «Serres del centre d'Alacant»  
Tràmit: Avaluació ambiental i territorial estratègica de les NG XN 2000  
Promotor: Direcció General del Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica  
Autoritat substantiva: Conselleria d'Agricultura, Desenvolupament Rural, Emergència Climàtica i Transició Ecològica  
Títol: Normes de gestió dels espais de la Xarxa Natura 2000: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460).  
Municipis: Agost, Aigües, Alacant, Biar, Busot, Castalla, el Pinós, Monòver, Mutxamel, Novelda, Onil, Petrer, Relleu, Salinas, Sant Vicent del Raspeig, Sax, Tibi, Villena i Xixona.  
Expedient: 16/8125-FFM  
La Comissió d'Avaluació Ambiental, en la sessió celebrada el 31 de març de 2022, va adoptar el següent:  
  
Acord:  
Vista la proposta de declaració ambiental i territorial estratègica de les normes de gestió dels espais de la Xarxa Natura 2000: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), en els termes següents:  
  
L'objectiu de la declaració ambiental i territorial estratègica (DADA) és valorar la integració dels aspectes ambientals en la proposta de les normes de gestió dels espais de la Xarxa Natura 2000, denominats en conjunt «Serres del Centre d'Alacant»: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039), i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), subjecta a avaluació ambiental estratègica ordinària conforme al Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP). Per a fer-ho, la DATE verificarà tot el procediment seguit i analitzarà els impactes que se'n deriven per l'aplicació de les respectives normes de gestió, i establirà, si és el cas, les condicions finals que s'han d'incorporar en estes prèviament a la seua aprovació.  
  
Documentació rebuda de la Direcció General del Medi Natural i Avaluació Ambiental  
El 5 de maig de 2021 es va rebre del Servei de Vida Silvestre i Xarxa Natura 2000 la proposta del projecte de decret del Consell, pel qual es declaren com a zones especials de conservació (ZEC) els llocs d'importància comunitària (LIC) Llacuna de Salinas, Saler i Cabecicos de Villena, Maigmó i Serres de la Foia de Castalla, Arenal de Petrer, Serra de Salinas, i s'aprova la norma de gestió de tals ZEC i de les ZEPA Serra de Salinas, Maigmó i Serres de la Foia de Castalla, Riu Montnegre i Cabeçó d'Or i la Grana.  
Posteriorment, el Servei d'Avaluació Ambiental Estratègica li sol·licita completar la documentació, que és finalment remesa íntegrament el 9 de febrer de 2022.  
La proposta del projecte de decret inclou, en l'annex V, la norma de gestió dels espais protegits de la Xarxa Natura 2000 esmentats abans.  
  
La documentació remesa en format digital per a emetre la present DATE és la següent:  
1. Estudi ambiental i territorial estratègic.  
2. Memòria tècnica de la norma de gestió.  
3. Proposta del projecte de decret del Consell.  
4. Proposta de norma de gestió dels espais XN 2000 (s'adjunta com a annex de la proposta del projecte de decret del Consell).  
  
5. Informació pública del projecte de decret del Consell:  
a) Pla de participació pública.  
b) Anunci de la informació pública en el Diari Oficial de la Generalitat Valenciana (DOGV) núm. 9024, de 19 de febrer de 2021, per un termini de 45 dies hàbils.  
c) Còpia de les consultes efectuades.  
d) Còpia dels informes i les al·legacions rebuts.  
6. Informe d'al·legacions.  
A. Anàlisi del procés d'avaluació  
Les dates més rellevants del procés d'avaluació ambiental seguit han sigut:  
  
Document Data  
Presentació del document inicial estratègic 11.02.2013  
Emissió del document d'abast 15.02.2017  
Sol·licitud pròrroga 24.10.2019  
Fase de participació pública i consultes de la versió preliminar i EATE: 45 dies hàbils 19.02.2021  
Remissió documentació per a DATE (1r enviament) 05.05.2021  
Requeriment per a completar documentació 05.08.2021  
Documentació completa (remissió final projecte de decret) 09.02.2022  
  
  
És necessari destacar que la present norma se sotmet a avaluació ambiental estratègica pel procediment ordinari en compliment de l'acord de la Comissió d'Avaluació Ambiental del 12 de setembre de 2014, pel qual s'acorda, sobre la base de l'informe de l'Advocacia General de la Generalitat del 25 de juliol de 2014, sotmetre a avaluació ambiental pel procediment ordinari les normes de gestió dels espais Xarxa Natura 2000.  
B. Anàlisi de l'estudi ambiental i territorial estratègic  
B.1. Continguts concordes amb l'annex VII del TRLOTUP  
L'estudi ambiental i territorial estratègic de les normes de gestió presenta un contingut que s'ajusta, en línies generals, al que establix l'annex VII del TRLOTUP, i es considera suficient per a dur a terme l'avaluació ambiental de les normes referides.  
B.2. Continguts d'acord amb el document d'abast  
En el document d'abast de l'estudi ambiental i territorial estratègic de la norma de gestió referida emés per l'Acord de la Comissió d'Avaluació Ambiental del 9 de febrer de 2017 s'especifica, fonamentalment, en els apartats respectius E i F, la informació i la documentació que ha d'aportar-se en la fase següent de la tramitació ambiental de les normes de gestió. En concret, es requerix:  
  
a) Contingut de l'EATE  
Després de l'anàlisi de l'EATE, i encara que no s'han seguit els epígrafs de l'annex VII del TRLOTUP, es considera que el contingut s'ajusta, en línies generals, al que especifica este annex i s'han incorporat les modificacions aplicades després del procés de consultes i de participació pública en la proposta de decret i en les normes de gestió.  
b) Consideracions tècniques que ha d'arreplegar l'EATE i la norma de gestió  
Amb caràcter genèric, les normes de gestió arrepleguen les consideracions realitzades en el respectiu document d'abast en relació amb les normes d'aplicació directa i el règim d'avaluació de repercussions que arreplega l'apartat VI de les normes de gestió proposades (annex V de la proposta de decret).  
No obstant això, en l'apartat de valoració de possibles impactes s'analitzaran detalladament les repercussions sobre la zona d'activitats determinades, tal com indicava el document d'abast.  
c) Contingut de la norma de gestió  
Les normes de gestió aportades ajusten el seu contingut al que establix l'article 47 ter.1 de la Llei 11/1994, d'espais naturals de la Comunitat Valenciana. A més, la memòria tècnica que acompanya la norma de gestió respectiva complementa la informació de la norma amb la documentació següent, que no és contingut de compliment obligat segons la Llei 11/1994:  
• Síntesi descriptiva de l'àrea i les seues característiques principals, incloent-hi l'àmbit de la norma de gestió, les característiques geogràfiques generals i les característiques socioeconòmiques.  
• Identificació de pressions, impactes i amenaces.  
En conseqüència, el contingut de les normes de gestió esmentades s'adapta, en línies generals, al que indica el document d'abast.  
B.3. Descripció de l'alternativa triada: proposta de norma de gestió  
  
Atés que l'alternativa 0 de no aprovació de la norma no és una alternativa vàlida perquè s'incomplirien les obligacions adquirides per la Generalitat Valenciana sobre la base de l'aplicació de les normatives de referència, especialment el que disposa la Directiva 92/43/CEE, a continuació es descriu de manera succinta el contingut de les normes de gestió:  
B.3.1. Àmbit territorial  
En la memòria tècnica que acompanya la norma de gestió respectiva es complementa la informació territorial i s'aporten, de manera genèrica, les característiques geogràfiques generals, el relleu i la hidrografia d'este àmbit, a més de la caracterització socioeconòmica, incloent-hi els usos predominants del sòl, l'estructura de la propietat, els nuclis de població i les infraestructures de comunicació. S'hi afig, finalment, la relació dels instruments i les figures de protecció de la biodiversitat en l'àmbit de les normes de gestió (catàleg de zones humides, microreserves vegetals, etc.).  
L'àmbit de la norma de gestió, denominats en conjunt «Serres del Centre d'Alacant», s'estén per 19 termes municipals, que pertanyen a cinc comarques, totes a la província d'Alacant: la Marina Baixa (Relleu), el Vinalopó Mitjà (el Pinós, Novelda, Monòver, Petrer), l'Alt Vinalopó (Biar, Salinas, Sax, Villena), l'Alcoià (Castalla, Onil, Tibi) i l'Alacantí (Agost, Aigües, Alacant, Busot, Mutxamel, Sant Vicent del Raspeig, Xixona). L'àmbit de la norma de gestió denominada en conjunt «Serres del Centre d'Alacant» abasta una superfície de 37.189,93 hectàrees, que s'incrementa fins a les 38.020,53 hectàrees amb la inclusió de la zona perifèrica de protecció (830,60 hectàrees).  
\* Coordenades dels centroides dels espais en sistema de referència ETRS89 i projecció UTM fus 30.  
  
  
  
B.3.2. Objectius  
L'objectiu de la norma de gestió és establir les mesures de conservació i les mesures necessàries per a previndre el deteriorament i les alteracions dels hàbitats i les espècies dels espais de la Xarxa Natura 2000 del seu àmbit territorial, amb la finalitat de mantindre'ls o portar-los a un estat de conservació favorable, i contribuir a fer front a la pèrdua de biodiversitat de manera que es complisca la normativa comunitària (Directiva 92/43/CEE, de 21 de maig de 1992, relativa a la conservació dels hàbitats naturals i de la fauna i la flora silvestres, i Directiva 2009/147/CE, de 30 de novembre de 2009, relativa a la conservació de les aus silvestres), estatal (Llei 42/2007, de 13 de desembre, del patrimoni natural i de la biodiversitat) i autonòmica (Llei 11/1994, de 27 de desembre, d'espais naturals protegits de la Comunitat Valenciana).  
  
La norma de gestió, com a instrument de planificació ambiental dels espais XN 2000 corresponents, incorpora els seus propis objectius de gestió relatius als hàbitats i les espècies presents en el seu àmbit territorial.  
B.3.3. Contingut de la norma de gestió  
Les determinacions que arreplega la norma indicada per a aconseguir l'objectiu específic de fer front a la pèrdua de biodiversitat són les següents:  
- Inventari de tipus d'hàbitats naturals i espècies presents en els espais, descripció de l'estat de conservació i dels criteris que s'han utilitzat per a interpretar-lo. Incorpora la determinació de l'estat de conservació dels hàbitats i les espècies presents en els espais i criteris de valoració.  
- Objectius de conservació i gestió.  
Els objectius de gestió comuns per al conjunt dels hàbitats d'interés comunitari de presència confirmada en els espais són els següents:  
  
1. Actualitzar periòdicament la informació cartogràfica de la superfície i la cobertura.  
2. Mantindre o millorar la distribució, la superfície, la cobertura i les funcions específiques de cada un dels hàbitats.  
3. Promoure la coordinació amb la Confederació Hidrogràfica del Xúquer a fi de procurar la conservació i la recuperació dels hàbitats naturals d'interés comunitari associats a les masses d'aigua i corregir les pressions detectades.  
Els objectius de gestió per a les espècies de l'annex II de la Directiva d'hàbitats i de l'annex I de la Directiva d'aus silvestres amb presència a l'espai, així com per a les altres espècies importants per a la gestió de l'espai, són:  
1. Actualitzar de manera periòdica la informació sobre la grandària poblacional.  
2. Mantindre o millorar la població dins de l'«estat de conservació favorable» i que les perspectives de futur per a estes variables siguen bones.  
3. Millorar les poblacions de les espècies l'avaluació global de l'estat de conservació de les quals s'ha considerat desfavorable o desconegut.  
4. Mantindre els hàbitats de les espècies mitjançant l'eliminació dels factors que afecten l'estat de conservació d'estes.  
  
5. Crear zones noves d'expansió de les espècies en l'àmbit de la norma mitjançant la restitució, la restauració o la creació d'hàbitats adequats per a estes.  
6. Promoure la coordinació amb la planificació hidrològica (Confederació Hidrogràfica del Xúquer), a fi de procurar la conservació de les espècies d'interés comunitari associades a les masses d'aigua.  
  
Els objectius de gestió per al conjunt de l'espai pretenen redimensionar els anteriors de manera que puguen establir-se prioritats en funció de les directrius següents:  
1. Concepció en xarxa. Contribució de cada hàbitat i/o espècie al conjunt de la Xarxa Natura 2000 a escala regional (Comunitat Valenciana), nacional i europea.  
- Hàbitats naturals d'interés comunitari que es consideren de prioritat especial:  
1510\*, Estepes salines mediterrànies (Limonietalia)  
1520\*, Vegetació gipsícola ibèrica (Gypsophiletalia)  
8310, Coves no explotades pel turisme  
- Espècies:  
Fartet (Aphanius iberus), rata penada de cova (Miniopterus schreibersii), rata penada de morro agut (Myotis blythii), rata penada de peu gran (Myotis capaccinii), rata penada de ferradura mediterrània (Rhinolophus euryale), rata penada de ferradura gran (Rhinolophus ferrumequinum), pinsà trompeter (Bucanetes githagineus), àguila cuabarrada (Aquila fasciata), àguila reial (Aquila chrysaetos), brúfol (Bubo bubo), badola tingitana (Rumex roseus), estepa blanca (Halimium atriplicifolium) i festuca triflora (Festuca patula).  
2. Priorització de recursos. Les mesures de gestió activa es podran iniciar d'acord amb un calendari de prioritats condicionades per l'afecció extrema provocada per l'incendi recent i en el grau d'importància de les espècies en un context de recursos limitats, amb l'orde de prioritats següent:  
- Hàbitats naturals d'interés comunitari que es consideren de prioritat especial:  
1510\*, Estepes salines mediterrànies (Limonietalia)  
1520\*, Vegetació gipsícola ibèrica (Gypsophiletalia)  
8310, Coves no explotades pel turisme  
- Espècies:  
Badola tingitana (Rumex roseus), estepa blanca (Halimium atriplicifolium) i festuca triflora (Festuca patula), fartet (Aphanius iberus), pinsà trompeter (Bucanetes githagineus), àguila de panxa blanca (Aquila fasciata), rata penada de cova (Miniopterus schreibersii), rata penada de morro agut (Myotis blythii), rata penada de peu gran (Myotis capaccinii), rata penada de ferradura mediterrània (Rhinolophus euryale) i rata penada de ferradura gran (Rhinolophus ferrumequinum).  
  
3. Context econòmic, social i territorial. L'aplicació de la norma s'adaptarà a les diferents necessitats i limitacions imposades pel medi socioeconòmic, es fomentaran les activitats tradicionals que contribuïsquen a la conservació, amb atenció al suport econòmic d'instruments financers per a la Xarxa Natura 2000, i es consideraran un marc d'actuació prioritari la informació i la conscienciació sobre la Xarxa Natura 2000 entre la població local.  
- Zonificació de l'àmbit d'aplicació de la norma de gestió:  
El criteri determinant de la zonificació és la presència o no d'hàbitats i espècies per als quals s'establixen objectius de conservació en la norma de gestió, així com el caràcter prioritari o no d'estos.  
  
Així, l'àmbit d'aplicació de la norma de gestió se zonifica, a efectes normatius i de gestió, en cinc categories (zona A, zona B, zona C, zona D i zona perifèrica de protecció).  
La superfície i la contribució relativa de cada una d'estes categories de zonificació dins de l'espai corresponent de la XN 2000 és la següent:  
  
  
Zonificació Superfície (ha) % àmbit norma de gestió  
Zona A 929,28 2,41  
Zona B 17.904,16 46,49  
Zona C 18.174,49 47,19  
Zona D 181,99 0,47  
Zona perifèrica de protecció 1.321,92 3,43  
Total 38.511,85 100,00  
  
  
  
  
- Normativa d'aplicació directa i règim d'avaluació de repercussions  
A l'efecte d'esta norma de gestió, la normativa d'aplicació directa queda agrupada de la manera següent:  
a) Normes per a la protecció d'hàbitats naturals d'interés comunitari d'especial prioritat. Es detallen les activitats considerades incompatibles en les àrees de la zona A, així com en les àrees del territori en què apareguen els hàbitats naturals d'especial prioritat que s'indiquen en l'apartat V.1 de la norma de gestió.  
b) Normes per a la protecció d'altres hàbitats naturals d'interés comunitari. Per a les àrees incloses en la zona B, no s'establix cap incompatibilitat específica, més enllà de les limitacions establides en les diferents legislacions sectorials.  
c) Normes per a la protecció d'espècies de fauna i de flora. Es relacionen les activitats considerades incompatibles en les àrees zonificades com a A, B, C, D i zones de connectivitat ecològica (ZCE), en tant que no estiguen relacionades directament amb les mesures de gestió del lloc que s'establixen en la mateixa norma de gestió i/o les consideren com a tals l'òrgan gestor de la Xarxa Natura 2000, i fan menció a la limitació de la pràctica d'escalada i barranquisme en àrees sensibles per a les aus rapaces.  
Pel que fa al règim d'avaluació de repercussions, la norma de gestió indica:  
a) Queden sotmesos a este règim els plans, els programes i els projectes inclosos en el camp d'aplicació material del Decret 60/2012, de 5 d'abril, d'avaluació de repercussions en tot l'àmbit de les ZEC i ZEPA inclosos en la norma de gestió, fins i tot les zones de connectivitat ecològica.  
b) S'indiquen els plans, els programes i els projectes que queden exclosos de l'obligació d'avaluar les repercussions sobre les ZEC i ZEPA d'esta norma de gestió.  
c) Resta de casos. Quedaran subjectes a avaluació de les repercussions sobre els espais protegits de la XN 2000 objectes d'esta norma de gestió.  
La norma de gestió arreplega, en una taula resum, les normes d'aplicació directa i la concreció de l'obligació d'avaluar atenent la zonificació (A, B, C, D i ZCE) establida. En esta taula, que es reproduïx a continuació, es distingix entre:  
• Actuacions no autoritzables (excloses de l'avaluació de repercussions per incompatibilitat amb la conservació)  
• Actuacions que no requeriran una avaluació de repercussions (sense afecció previsible sobre els hàbitats o les espècies)  
• Actuacions que requeriran una avaluació de repercussions.  
  
Actuacions no autoritzables (excloses de l'avaluació de repercussions per incompatibilitat amb la conservació). Zona  
 A B C D ZPP  
Les que siguen incompatibles amb la classificació i la qualificació urbanística dels sòls inclosos en les categories de zonificació indicades. X X X X   
El desbrossament no selectiu, la rompuda, l'eliminació total de la coberta vegetal natural o l'aprofitament miner de terrenys ocupats per vegetació natural inclosa en hàbitats prioritaris 1510\*, 1520\*, 2260, 5210 i 9340, excepte quan l'eliminació siga necessària per a l'execució de projectes que compten amb avaluació de repercussions favorable.  
 X X   
Noves autoritzacions d'explotacions extractives, mineres o salineres, i de les seues indústries annexes, excepte les que estiguen funcionant legalment a l'entrada en vigor d'esta norma. X X   
La instal·lació de noves infraestructures de comunicació i generació d'energia (parcs eòlics o parcs fotovoltaics), excepte les que compten amb l'avaluació de repercussions favorable o es tracte d'instal·lacions de dimensions reduïdes destinades a l'autoconsum o utilitzen les cobertes d'edificacions existents, degudament autoritzades i que compten amb l'informe previ de la conselleria competent en matèria d'energia. No es consideraran noves infraestructures les que ja es troben en el moment de l'aprovació d'estes normes i tenen la seua autorització preceptiva. X X   
Les cremes de qualsevol naturalesa i extensió, efectuades sobre la coberta vegetal natural, i que no estiguen previstes en un pla de cremes. X X X   
Els aterraments i els abocaments de materials sòlids i líquids d'origen urbà o industrial. X X X   
L'obertura o l'ampliació de pistes forestals. X   
La construcció d'edificacions de nova planta. X   
La rompuda de terrenys amb vegetació silvestre per a establir noves àrees de cultiu. X   
Totes les actuacions que comporten un canvi en la qualitat de l'aigua i obres de canalització d'aigua que puguen generar una disminució del cabal o afectar físicament l'hàbitat prioritari 1510\*. X   
L'extracció de graves quan afecte l'àmbit de l'hàbitat 92D0. X   
Qualsevol actuació que implique l'eliminació de l'hàbitat 2260. X   
Qualsevol actuació o activitat que implique l'eliminació o la transformació dels hàbitats 1410, 1420, 1430, 5330, 6110\*, 6220\*, 8130, 8210 i 92D0 o qualsevol de les seues espècies característiques, excepte quan esta transformació siga necessària per a l'execució de projectes que compten amb avaluació de repercussions favorable.  
 X X   
La pràctica de l'escalada, l'espeleologia o el barranquisme en les àrees que, en desplegament d'esta norma i en aplicació de l'article 11 del Decret 179/2004, de 24 de setembre, del Consell de la Generalitat, de regulació del senderisme i esports de muntanya, es consideren zones sensibles per la presència d'hàbitats d'espècies incloses en esta normativa, amb atenció especial als territoris de cria de l'àguila de panxa blanca (A. fasciata). X X   
Qualsevol activitat i actuació que represente una afecció directa sobre les àrees de nidificació de l'àguila reial (A. chrysaetos), l'àguila de panxa blanca (A. fasciata), l'àguila serpera (Circaetus gallicus), el falcó pelegrí (Falco peregrinus) i el brúfol (Bubo bubo) en el període comprés entre el 15 de febrer i el 31 d'agost, els dos inclosos. En l'àmbit del paisatge protegit de la Serra del Maigmó i Serra del Sit, este període estarà comprés entre l'1 de gener i el 30 de juny, els dos inclosos, i es deixa a criteri dels gestors de l'espai l'establiment de perímetres respecte de les àrees de nidificació confirmada. X X   
Totes les activitats que puguen produir la contaminació de sòls o del subsol amb risc per als hàbitats i les espècies, així com les que produïsquen menyscapte dels usos actuals o potencials d'estos recursos o de la seua capacitat ecològica. En el mateix sentit, es considera incompatible tota mena d'abocament sòlid o líquid potencialment contaminant sobre els sòls o la incorporació d'este al subsol mitjançant qualsevol procediment. X X X   
En les àrees aquàtiques que alberguen poblacions d'espècies considerades en esta norma, qualsevol actuació que comporte un canvi en la qualitat i la quantitat de les aigües superficials i subterrànies, l'eliminació de la vegetació autòctona aquàtica, subaquàtica i palustre, per mitjans mecànics o químics, així com desbrossament i dragatges no autoritzats per mitjans mecànics de les séquies, canals, basses i altres infraestructures hidràuliques similars. X X X   
La canalització i el desviament d'aigües en les zones de reproducció de les poblacions d'espècies de fauna considerades en esta norma de gestió, especialment en el cas del fartet (Aphanius iberus) o de les rates penades de peu gran (Myotis capaccinii), respectivament X X X   
Qualsevol actuació que implique l'eliminació o l'afecció d'exemplars de les espècies prioritàries establides en les diferents microreserves de flora i reserva de la fauna de l'àmbit d'esta norma de gestió, excepte les actuacions relacionades amb la gestió del lloc i amb les actuacions de conservació que establixen les declaracions respectives. X X X   
  
Actuacions que no requeriran una avaluació de repercussions (sense afecció previsible sobre hàbitats o espècies). A B C D ZZP  
Les esmentades expressament en les mesures de gestió activa, per estar relacionades directament amb la gestió de l'espai. X X X X X  
Les relacionades amb la gestió del lloc i amb els objectius de conservació dels espais Xarxa Natura 2000 presents en l'àmbit de la norma esmentada considerades així per l'òrgan gestor de la Xarxa Natura 2000. X X X X X  
Qualsevol pla, programa, projecte o actuació que es desenvolupe en l'àmbit de la zona D establida en esta norma de gestió, amb l'excepció de les actuacions industrials que puguen representar, per les seues característiques específiques, una emissió de contaminants gasosos o d'abocaments d'aigües residuals susceptibles d'afectar les àrees situades fora de la zona D esmentada. X X  
Actuacions de conservació, rehabilitació, millora o manteniment de les instal·lacions i infraestructures ja existents en l'àmbit d'esta norma, mentres no suposen un increment de la seua superfície o volum ni s'altere el traçat o les característiques d'estes. X X X X X  
El manteniment en un bon estat de conservació del sotabosc i la restauració ecològica mitjançant el reforç poblacional i la reintroducció en els llocs aptes de les espècies pròpies dels hàbitats naturals que considera esta norma. X X X X  
Els tractaments silvícoles per a la millora de les masses amb criteris de conservació de l'hàbitat. X X X X  
Els treballs forestals d'escassa entitat, com ara l'aprofitament forestal menor o procedent de circumstàncies extraordinàries, els aprofitaments de llenya destinada a consum propi i l'aprofitament de productes forestals per a actuacions de caràcter cultural o educatiu. Igualment, s'inclouen els treballs puntuals de protecció de vivendes existents contra incendis forestals quan els autoritze l'ajuntament afectat. X X X X X  
Les instal·lacions de gestió d'aigües residuals de vivendes aïllades que se situen dins de l'àmbit de les normes de gestió i que compten amb les autoritzacions preceptives de l'òrgan de conca, així com les vivendes aïllades que compten amb depòsits estancs. X X X X X  
La pràctica de l'agricultura en els àmbits en què s'haja estat produint esta pràctica a l'entrada en vigor d'esta norma de gestió.  
 X X X X X  
La ramaderia extensiva, excepte en les àrees que s'indiquen de manera explícita en desplegament d'esta norma amb la finalitat d'evitar afeccions significatives sobre hàbitats o espècies considerades especialment sensibles. X X X X X  
La pràctica de l'activitat cinegètica o piscícola d'acord amb la legislació sectorial vigent. X X X X X  
Les actuacions de conservació que establix la declaració de les diferents microreserves de flora i reserva de la fauna. X X X X X  
El control i l'erradicació d'espècies invasores. X X X X X  
Totes les actuacions de conservació, rehabilitació i millora de les instal·lacions i infraestructures existents emplaçades legalment en l'àmbit d'esta zonificació, mentres no suposen un increment de la seua superfície. X X X X X  
Les activitats i els aprofitaments forestals de qualsevol naturalesa quan es duguen a terme a l'empara d'un instrument tècnic de gestió forestal aprovat per la Generalitat Valenciana i que dispose de l'avaluació de repercussions sobre la Xarxa Natura 2000 emesa per l'òrgan competent.  
 X X X X  
Les actuacions ordinàries de conservació de llits fluvials —com ara la retirada d'elements obstructius—, així com l'eliminació d'espècies al·lòctones i les obres d'emergència, desenvolupades o autoritzades expressament per l'òrgan de conca. X X X X X  
Les actuacions de manteniment i conservació de les infraestructures —basses, séquies, assuts, etc.—, vinculades al regadiu o a altres activitats, independentment de l'òrgan que les execute, quan no es troben en els supòsits que s'inclouen en l'apartat VI.1.3.  
 X X X X X  
Les instal·lacions d'energia renovable destinada a autoconsum, quan es vinculen a edificacions existents degudament autoritzades i compten amb l'informe previ de la conselleria competent en matèria d'energia. X X X X X  
Els instruments de planejament següents que afecten el sòl urbà: plans de reforma interior, estudis de detall i programes per al desenvolupament d'actuacions aïllades. X X X X X  
  
Actuacions que requeriran avaluació de repercussions A B C D ZPP  
Les activitats d'ús públic del medi en grups organitzats superiors a cinquanta persones, incloent-hi competicions esportives o altres esdeveniments esportius, lúdics o culturals, en les àrees delimitades a este efecte en aplicació de l'article 11 del Decret 179/2004, de 24 de setembre, del Consell de la Generalitat, de regulació del senderisme i esports de muntanya de manera compatible amb la conservació del medi natural, i de l'article 10 del Decret 8/2008, de 25 de gener, del Consell, pel qual es regula la circulació de vehicles pels terrenys forestals de la Comunitat Valenciana. No s'inclouen en este apartat les activitats en grups organitzats que desenvolupen els titulars de vedats de caça o pesca, les quals es regiran per la seua normativa sectorial específica. Pel seu caràcter tradicional i el seu interés cultural, també queda exclosa d'avaluació de repercussions la romeria de San Isidro, al terme municipal de Salinas. X X X   
La construcció d'edificacions aïllades o instal·lacions en sòl no urbanitzable protegit, destinades a activitats agrícoles, ramaderes, forestals o cinegètiques, així com la construcció de vivendes unifamiliars aïllades en sòl no urbanitzable amb qualsevol qualificació. Igualment, la reconstrucció o la remodelació d'estes edificacions o instal·lacions quan suposen un increment de la superfície d'estes. X X X   
La construcció d'edificacions aïllades o instal·lacions en sòl no urbanitzable destinades a l'ús turístic, com ara allotjaments rurals, establiments de restauració, campaments i similars. X X X   
Els instruments tècnics de gestió forestal. X X X   
Els aprofitaments forestals i els treballs de conservació i millora de masses forestals, quan no s'executen en desplegament de plans tècnics de gestió forestal aprovats per la Generalitat Valenciana i que disposen d'avaluació de repercussions sobre la Xarxa Natura 2000 emesa per l'òrgan competent. X X X   
La construcció de línies elèctriques quan no estiguen sotmeses a una declaració o una estimació d'impacte ambiental. X X X   
Els plans de manteniment anual de línies elèctriques que preveu l'article 14 de la Llei 3/1993, de 9 de desembre, forestal de la Comunitat Valenciana. X X X   
L'obertura, l'ampliació o el canvi de traçat de camins i pistes rurals i forestals. X X   
L'obertura de noves vies d'escalada en la modalitat de via ferrada. X X X   
Els canvis de cultiu quan afecten una superfície superior a una hectàrea. X X X  
Les concessions per a nous aprofitaments d'aigües subterrànies. X X X X  
Les autoritzacions d'abocament d'aigües residuals i les concessions per a aprofitament d'aigües subterrànies. X X X X  
Totes les activitats que puguen produir la contaminació de sòls o del subsol amb risc per als hàbitats i les espècies, així com les que produïsquen menyscapte dels usos actuals o potencials d'estos recursos o de la seua capacitat ecològica. X X X X  
Els projectes per a desenvolupar activitats extractives amb tècniques mineres, així com abocaments de qualsevol classe en els buits miners. X X X   
Els projectes d'ampliació de les explotacions salineres. X X X   
El desbrossament no selectiu o la rompuda de terrenys ocupats per vegetació natural a l'entrada en vigor d'esta norma, excepte quan esta eliminació siga necessària per a executar projectes que compten amb una avaluació de repercussions favorable. S'hi inclouen els desbrossaments sota línies elèctriques quan el port de la vegetació no supere les altures de seguretat. X X   
En la zona perifèrica de protecció (ZPP) i en la Microreserva de Flora «Miramontes», qualsevol actuació o activitat que implique l'eliminació o la modificació de qualsevol hàbitat d'interés comunitari i, especialment, dels hàbitats prioritaris i protegits 1510\*, estepes salines mediterrànies (Limonietalia), i 1520\*, vegetació gipsícola ibèrica (Gypsophiletalia). X  
En la totalitat de la ZPP, les actuacions que puguen modificar el règim hídric de la zona humida, en particular, les extraccions d'aigua, les modificacions del drenatge i les transformacions de cultiu superiors a mitja hectàrea. X  
Els nous aprofitaments d'aigües superficials que impliquen la canalització i el desviament d'aigües, quan afecten àrees amb presència constatada de fartet (Aphanius iberus).  
 X X X X  
Qualsevol actuació, pla o projecte que, per les seues característiques o ubicació puga afectar la sima dels Borreguillos, el seu entorn o les seues àrees d'alimentació, prestant atenció especial als efectes que puguen derivar-se sobre la conservació de les rates penades de peus grans (Myotis capaccinii) i de ferradura mitjana (Rhinolophus euryale), tal com establix l'esmentat Decret 82/2006, de 9 de juny, del Consell. X X X   
Els altres supòsits compresos en l'àmbit d'aplicació material del Decret 60/2012 que no s'indiquen explícitament en els apartats anteriors. X X X X X  
  
  
  
- Criteris orientadors i mesures de gestió activa  
- Criteris orientadors  
La norma de gestió conté una relació de criteris orientadors que tenen com a objectiu orientar els planificadors i els gestors sobre la millor manera de compatibilitzar l'ordenació i la gestió de determinades actuacions relacionades amb estos àmbits amb les exigències derivades de la normativa de la Xarxa Natura 2000, en particular amb l'exigència d'assolir o mantindre l'estat de conservació favorable dels hàbitats i les espècies que han motivat la declaració dels espais LIC i ZEPA que constituïxen l'àmbit de la norma de gestió.  
Concretament, s'establixen els següents:  
• Criteris orientadors per a la planificació i la gestió forestal  
• Criteris orientadors per a la construcció o la modificació d'infraestructures  
• Criteris orientadors per a la creació i el manteniment de punts d'aigua  
• Criteris orientadors per a les pràctiques agrícoles  
- Mesures de gestió activa  
Les mesures de gestió activa constituïxen el conjunt d'actuacions necessàries que cal executar amb la finalitat que els hàbitats i/o les espècies en l'àmbit de les normes de gestió i especialment els que s'han proposat com a objectiu, mantinguen o assolisquen un estat de conservació favorable.  
En este sentit, les normes de gestió contenen un conjunt de mesures, de diversa naturalesa, que poden englobar-se, de manera genèrica, en els apartats següents:  
A. Avaluació de comunitats  
A.1. Estudi i seguiment dels hàbitats d'interés comunitari de prioritat especial  
A.2. Seguiment de l'estat de conservació de les espècies  
B. Millora, restauració i conservació  
B.1. Prevenció d'incendis forestals  
B.2. Conservació, restauració i millora d'hàbitats d'interés comunitari  
B.3. Coordinació amb la Planificació Hidrològica del Xúquer  
B.4. Seguiment de línies elèctriques  
B.5. Control i seguiment d'espècies exòtiques invasores. Seguiment de les poblacions de pitera (Agave americana) i de figuera de moro (Opuntia ficus-indica).  
B.6. Valoració econòmica de la retirada de residus depositats en abocadors il·legals  
B.7. Coordinació amb els ajuntaments per a identificar i compatibilitzar les activitats esportives i/o tradicionals i activitats d'oci a l'aire lliure amb les necessitats de conservació dels hàbitats naturals i les espècies  
B.8. Restauració dels hàbitats 1420 i 1430 en la ZEC Llacuna de Salinas mitjançant l'eliminació de fems, de tubs de reg i de pins morts  
  
B.9. Recuperació de la llacuna de Villena  
B.10. Tramitació de l'embassament de Tibi com a zona d'exclusió per al sobrevol amb aeronaus  
B.11. Estudi i proposta de delimitació de diverses zones de connectivitat  
C. Informació dels valors naturals per a fomentar la conservació i el desenvolupament sostenible de l'entorn  
C.1. Campanya d'informació i conscienciació ciutadana entre la població local  
- Programa d'actuacions  
La norma de gestió presenta un programa d'actuacions en el qual s'arreplega el conjunt de les mesures i/o les actuacions de gestió directa, i indica la seua prioritat d'execució en cada zona, la font de finançament, l'estimació econòmica i la responsabilitat sectorial de l'actuació. El programa d'actuacions aconseguix un pressupost estimat d'1.168.469 euros.  
- Règim d'avaluació dels resultats de les mesures de conservació sobre els hàbitats i les espècies  
L'avaluació dels resultats de les mesures de conservació (normativa i directrius i mesures de gestió activa) sobre els hàbitats i les espècies presents en l'àmbit d'esta norma de gestió s'ha de fer periòdicament, i coincidir en el temps amb l'elaboració dels informes aplicables que preveuen l'article 17 de la Directiva d'hàbitats (Directiva 92/43/CEO) i l'article 12 de la Directiva d'aus silvestres (Directiva 2009/147/CE).  
  
Es proposen tres sistemes d'indicadors: els indicadors per al seguiment de l'estat d'aplicació de la norma de gestió, els indicadors per al seguiment de l'estat de conservació de les espècies i els hàbitats i els indicadors específics relacionats amb el canvi climàtic.  
1) Indicadors per al seguiment de l'estat d'aplicació de la norma de gestió. Amb detall de les realitzacions i els resultats per a cada una de les mesures de gestió activa.  
2) Indicadors per al seguiment de l'estat de conservació de les espècies i els hàbitats  
• Indicadors de seguiment de l'estat de conservació de les espècies i els hàbitats. Els mateixos indicadors (paràmetres) que s'utilitzen per a establir l'estat de conservació servixen per a valorar l'evolució dels elements de gestió, positiva o negativa respecte d'este «estat de conservació favorable» que cal mantindre o aconseguir.  
• Indicadors per a quantificar el progrés de la norma de gestió en relació amb el seguiment. S'establixen dos indicadors:  
 Grau de seguiment: percentatge (%) d'espècies i hàbitats per als quals s'ha avaluat l'estat de conservació al cap de sis anys.  
 Grau d'avanç en els objectius de conservació: percentatge (%) d'espècies i hàbitats que:  
a) Mantenen l'estat de conservació  
b) Milloren l'estat de conservació  
c) Empitjoren l'estat de conservació  
A este efecte, el llindar per a quantificar un canvi en l'estat de conservació es definix com el pas d'una categoria a una altra, de manera que, en la figura següent, qualsevol canvi de categoria de dreta a esquerra és una millora i un empitjorament en el sentit contrari:  
  
 Favorable Desfavorable-inadequat Desfavorable-roín  
 Empitjora l'estat de conservació  
 Millora l'estat de conservació  
  
  
El canvi de la categoria de desconegut a qualsevol altra categoria no es considera una millora o un empitjorament de l'estat de conservació, encara que sí que es considera un avanç en el grau de coneixement de l'espècie o l'hàbitat. De la mateixa manera, el pas d'un estat de conservació conegut a la categoria de desconegut implica, només, un retrocés en el grau de coneixement.  
3) Indicadors específics relacionats amb el canvi climàtic, com el nombre d'hàbitats més sensibles al canvi climàtic o les parcel·les de seguiment regular d'hàbitats sensibles.  
C. Avaluació del resultat de les consultes realitzades i com s'han pres en consideració  
C.1. Antecedents  
Tenint en consideració la tramitació sectorial i ambiental duta a terme fins a este moment, descrita en l'apartat A, Anàlisi del procés d'avaluació, d'este document, l'avaluació del resultat de les consultes s'executa sobre la base dels documents i els informes que són objecte de l'informe d'al·legacions esmentat.  
C.2. Fase de posada a la disposició del públic i consulta a administracions  
Es va dur a terme una fase de consultes i informació pública mitjançant un anunci en el DOGV número 9024 de 19 de febrer de 2021 i van quedar exposats la versió preliminar del projecte de decret, amb les normes de gestió, la memòria tècnica, els mapes de localització, el pla de participació pública i l'estudi ambiental i territorial estratègic.  
S'han efectuat les consultes i s'han rebut al·legacions i els informes indicats en la taula que s'exposa a continuació:  
Fase de consultes  
  
Administració-entitats-associacions-particulars Data de consulta Informes-respostes  
Departaments de la Generalitat Valenciana   
Direcció General de l'Aigua 23.02.2021 26.02.2021  
Direcció General del Canvi Climàtic 23.02.2021 -  
Direcció General de Qualitat i Educació Ambiental 23.02.2021 08.03.2021  
Direcció General de Prevenció d'Incendis Forestals 23.02.2021 -  
Servei d'Ordenació i Gestió Forestal 23.02.2021 08.03.2021  
Servei de Gestió d'Espais Naturals Protegits  
Zones humides catalogades 23.02.2021 21.04. 2021  
27.04. 2021  
Servei de Caça i Pesca 23.02.2021 -  
Servei Territorial d'Urbanisme Alacant 23.02.2021 17.03. 2021  
Direcció Territorial d'Agricultura Alacant 23.02.2021 -  
Conselleria d'Economia Sostenible, Sectors Productius, Comerç i Treball 23.02.2021 17.03.2021  
Conselleria de Política Territorial, Obres Públiques i Mobilitat  
D. G. Obres Públiques, Transport i Mobilitat Sostenible  
Servei d'Infraestructura Verda i Paisatge 23.02.2021 14.04.2021  
Conselleria d'Educació, Cultura i Esport  
D. G. de Cultura i Patrimoni 23.02.2021 -  
Centre de Coordinació d'Emergències 23.02.2021 -  
Conselleria de Presidència / Subsecretaria 18.02.2021 02.03.2021  
Conselleria d'Hisenda i Model Econòmic / Subsecretaria 18.02.2021 -  
C. de Política Territorial, Obres Públiques i Mobilitat / Subsecretaria 18.02.2021 -  
C. d'Educació, Investigació, Cultura i Esport / Subsecretaria 18.02.2021 01.04.2021  
Conselleria de Sanitat Universal i Salut Pública / Subsecretaria 18.02.2021 24.02.2021  
C. de Justícia, Interior i Administració Pública / Subsecretaria 18.02.2021 27.04.2021  
Conselleria d'Igualtat i Polítiques Inclusives / Subsecretaria 18.02.2021 02.03.2021  
C. Econom. Sosten., Sect. Prod., Comerç i Treball / Subsecretaria 18.02.2021 28.04.2021  
C. de Participació, Transp., Cooperació i Qual. Democràtica / Subsecretaria 18.02.2021 09.03.2021  
C. d'Innovació, Universitats, Ciència i Soc. Digital / Subsecretaria 18.02.2021 27.04.2021  
Vic. Seg. i C. d'Habitatge i Arquitectura Bioclimàtica / Subsecretaria 18.02.2021 22.03.2021  
Administració local   
Diputació d'Alacant 23.02.2021 08.03.2021  
Ajuntament de Biar 23.02.2021 28.04.2021  
Ajuntament de Busot 23.02.2021 30.04.2021  
Ajuntament de Castalla 23.02.2021 22.04.2021  
Ajuntament de Relleu 23.02.2021 13.04.2021  
Ajuntament de Salinas 23.02.2021 29.04.2021  
Ajuntament de Sant Vicent del Raspeig 23.02.2021 27.04.2021  
Ajuntament de Villena 23.02.2021 28.04.2021  
Ajuntament de Xixona 23.02.2021 01.04.2021  
Ajuntaments d'Agost, Aigües, Alacant, el Campello, Monòver, Mutxamel, Novelda, Onil, Petrer, el Pinós, Sax i Tibi 23.02.2021 -  
Altres administracions   
Direcció General de Biodiversitat, Boscos i Desertificació (MITECO) 23.02.2021 -  
Demarcació de Carreteres de l'Estat a la Comunitat Valenciana 23.02.2021 -  
Subdelegació del Govern a Alacant 23.02.2021 10.03.2021  
Confederació Hidrogràfica del Xúquer 23.02.2021 06.07.2021  
Entitats representatives i particulars   
Acció Ecologista-Agró 22.02.2021 -  
Associació de Municipis Forestals de la CV 22.02.2021 -  
Associació Valenciana d'Agricultors 22.02.2021 -  
Col·legi Oficial d'Enginyers Tècnics Agrícoles  
 22.02.2021 -  
Ecologistes en Acció del País Valencià 22.02.2021 -  
Federació d'Esports de Muntanya i Escalada de la CV (FEMECV) 22.02.2021 19.04.2021  
La Unió de Llauradors i Ramaders 22.02.2021 -  
SEO/Birdlife 22.02.2021 -  
Societat Valenciana d'Ornitologia 22.02.2021 -  
Unió de Xicotets Agricultors (UPA-PV) 22.02.2021 -  
WWF 22.02.2021 -  
  
  
  
Aportacions en fase d'exposició pública  
Entitat/interessats Al·legacions  
Associació Turisme Actiu i Ecoturisme CV - CV Activa 23.04.2021  
Associació d'Amics dels Aiguamolls del Sud d'Alacant (AHSA) 25.04.2021  
Colla Ecologista La Carrasca - Ecologistes en Acció 28.04.2021  
Federació d'Espeleologia de la CV 01.03.2021  
Formigons del Vinalopó, SAU. 26.04.2021  
International Mountain Bicycling Association España - Delegació CV 23.03.2021  
Miguel Ángel Pavón García 27.04.2021  
Sergio Arroyo Morcillo 28.04.2021  
Societat Valenciana d'Ornitologia - SVO 16.04.2021  
Un Bosque para el Planeta Tierra 27.04.2021  
Vicente i Rafael Bernabeu Coloma 22.03.2021  
  
  
Tots els informes i les al·legacions que s'han rebut en esta fase que feien observacions o consideracions als documents exposats al públic són objecte de consideració motivada en l'informe d'al·legacions redactat per l'òrgan promotor.  
Els informes dels ajuntaments incidixen en les limitacions a activitats d'ús públic, qüestionen l'aplicació del tràmit d'avaluació de repercussions per a alguns tipus d'instal·lacions i construccions i proposen la inclusió de zones perifèriques de protecció.  
Pel que fa als informes rebuts dels departaments de la Generalitat Valenciana, es referixen a la compatibilitat amb altres planificacions, a la inclusió d'algunes microreserves de flora en zona A, a la incorporació de noves zones perifèriques de protecció i a la inclusió d'indicadors de canvi climàtic.  
Quant a les al·legacions aportades per organitzacions i ciutadans, es referixen bàsicament a les limitacions a activitats determinades o possibles impactes d'instal·lacions d'energia eòlica. Algunes organitzacions mostren, a més, el seu interés a ser incloses com a agents socials en la mesura B.7, de coordinació amb els ajuntaments per a identificar i compatibilitzar les activitats esportives amb les necessitats de conservació dels hàbitats naturals i les espècies presents.  
C.3. Modificacions introduïdes en els documents de la norma de gestió a conseqüència de la informació pública i consultes  
S'incorporen a la memòria tècnica de la norma de gestió i a la proposta de projecte de decret corresponent les modificacions següents derivades de l'exposició pública i consultes, que estan detallades en l'informe d'al·legacions:  
• S'incorpora al programa de seguiment un indicador específic relacionat amb els efectes del canvi climàtic.  
• S'incorpora una referència normativa al Decret 8/2008, de 25 de gener, del Consell, pel qual es regula la circulació de vehicles pels terrenys forestals de la Comunitat Valenciana, així com els catàlegs d'itineraris que es preveuen en el decret esmentat.  
• En l'àmbit del Maigmó-Serres de la Foia de Castalla, s'inclouen com a zona A les microreserves de l'Ombria del Mas del Carrascal, La Replana, l'Alt dels Xemeneies i el Coll de la Xau, les zones que alberguen poblacions de festuca triflora, l'arenal de l'Almorxó i Caprala i la zona del Pantanet, a on apareix Astragalus alopecuroides spp. grossi.  
  
• En l'àmbit de l'Arenal de Petrer, es considera incompatible qualsevol actuació que implique l'eliminació de l'hàbitat 2260, «Dunes amb vegetació escleròfil·le de Cisto-Lavaduletea», i no sols l'extracció d'arenes.  
• Per al cas específic del paisatge protegit del Maigmó-Serra del Sit, el període d'afecció a àrees de nidificació serà el comprés entre l'1 de gener i el 30 de juny, els dos inclosos, i es deixa a criteri dels gestors de l'espai l'establiment de perímetres respecte a les àrees de nidificació confirmada.  
• S'exclouen del tràmit d'avaluació de repercussions treballs forestals d'entitat determinats amb una entitat escassa, com l'aprofitament forestal menor o el procedent de circumstàncies extraordinàries, l'aprofitament de llenya destinada a consum propi i l'aprofitament de productes forestals per a actuacions de caràcter cultural o educatiu; tots estos estan definits i regulats en el Decret 205/2020, d'11 de desembre, del Consell. Igualment, s'exclouen treballs puntuals de protecció de vivendes existents contra incendis forestals quan seguixen autoritzades per l'ajuntament afectat.  
• S'exclouen del règim d'avaluació de repercussions les instal·lacions d'energia renovable destinades a l'autoconsum, quan es vinculen a edificacions existents degudament autoritzades i compten amb l'informe previ de la conselleria competent en matèria d'energia.  
• S'amplia la previsió de control de residus sòlids i abocaments al conjunt de la norma de gestió, amb la corresponent modificació de la mesura de gestió activa prevista.  
• S'exclou expressament de la necessitat d'avaluació de repercussions la romeria de Sant Isidre, al terme municipal de Salinas.  
• Es modifica la redacció de la mesura de gestió activa corresponent per a incloure referència a la identificació i inventari de les principals vies pecuàries i camins tradicionals.  
• Es modifica l'apartat corresponent als criteris orientadors per a la planificació i la gestió forestal per a afegir la referència als protocols d'actuació després d'un incendi i a la retirada de fusta cremada.  
  
• En l'àmbit del Saler i Cabecicos de Villena, s'inclouen com a zona A els recintes ocupats pels hàbitats 1310, 1410, 6220 i 92D0. Igualment, s'establix una zona perifèrica de protecció coincident amb el perímetre de protecció de la zona humida catalogada, a la qual s'incorporen, a més, les parcel·les 252 i 254 del polígon 17 i els Cabezos del Gat i de Jordán, amb el règim específic d'avaluació de repercussions següent:  
  
• En les parcel·les ocupades en l'actualitat per hàbitats d'interés comunitari i prioritari, així com en la microreserva de Miramontes, qualsevol actuació que implique l'eliminació o la modificació dels hàbitats existents.  
• En la totalitat de la ZPP, les actuacions que puguen modificar el règim hídric de la zona humida, en particular extraccions d'aigua i modificacions del drenatge i les transformacions de cultiu superiors a mitja hectàrea.  
• En l'àmbit de la Serra de Salinas s'inclou la microreserva de la Cova del Lagrimal com a zona A.  
• En l'àmbit de la Llacuna de Salinas, s'establix una zona perifèrica de protecció coincident amb el perímetre de protecció de la zona humida catalogada, en què se sotmeten a valoració preliminar de repercussions les actuacions que puguen modificar el règim hídric de la zona humida, en particular, extraccions d'aigua i modificacions del drenatge.  
  
• S'amplia l'exclusió de l'obligació d'avaluar «Les instal·lacions de gestió d'aigües residuals de vivendes aïllades que se situen dins de l'àmbit de la norma de gestió que compten amb les preceptives autoritzacions de l'òrgan de conca, així com les vivendes aïllades que compten amb depòsits estancs».  
• Es corregix la redacció de diversos aparells relatius a la compatibilitat d'activitats esportives per a evitar interpretacions errònies.  
• Es modifica la mesura de gestió activa B.7, relativa a la comptabilització de l'ús públic i la conservació, en el sentit d'incorporar la previsió d'actualització del protocol d'aplicació del Decret 179/2004 actualment vigent, i s'inclou referència expressa a tots els agents socials implicats. S'incorpora també la necessitat de concretar el procediment de coordinació entre les administracions segons el tipus d'activitat que s'ha de realitzar.  
• Es modifica la redacció dels criteris orientatius per a punts d'aigua per a remarcar la prohibició de contaminació per abocaments o neteja d'envasos i el manteniment de la inundació temporal.  
• Es modifica l'àmbit de la zona D en la zona de les Pedreres de Biar, dins de l'àmbit del Maigmó-Serres de la Foia de Castalla, per a adaptar-la al planejament urbanístic i a l'explotació preexistent.  
• S'incorpora a la norma de gestió la tramitació com a zona d'exclusió per al sobrevol d'aeronaus (helicòpters) de l'embassament de Tibi.  
  
• S'incorpora a l'apartat corresponent una menció als possibles efectes de les instal·lacions de producció d'energia solar fotovoltaica, així com una mesura de gestió a este efecte.  
• S'incorpora a la mesura de gestió activa corresponent una referència a l'eliminació de línies elèctriques obsoletes o fora d'ús.  
• S'amplia la previsió de control i la neteja d'abocadors al conjunt d'àmbit de la norma.  
• En l'apartat relatiu a canvis de cultiu s'inclou una referència expressa a les vinyes i a este efecte del cultiu en parra («espatlera») i al manteniment de màrgens i ribassos.  
• En l'apartat corresponent a control d'espècies exòtiques invasores, s'afig una referència a l'ús de mitjans manuals o mecànics, excloent-se amb caràcter general l'ús d'herbicides o insecticides.  
• Es modifiquen diverses disposicions relatives al règim d'avaluació de repercussions quant a activitats no compatibles en diferents categories de zonificació.  
• S'elimina la referència errònia a l'hàbitat 5220\* en l'apartat VI.1.1. de la norma.  
• S'incorporen com a activitats expressament incompatibles amb determinades categories de zonificació les següents:  
- En les zones A i B, la instal·lació de parcs eòlics i parcs fotovoltaics (excepte les instal·lacions de dimensions reduïdes destinades a l'autoconsum o les que utilitzen les cobertes d'edificacions existents) i les noves activitats extractives i mineres i les seues indústries annexes (excepte les que funcionen legalment a l'entrada en vigor d'esta norma de gestió).  
- En la zona A, l'obertura o l'ampliació de pistes i la instal·lació d'infraestructures noves de comunicació, la construcció d'edificacions de nova planta i la rompuda de terrenys amb vegetació silvestre per a establir àrees de cultiu noves.  
• S'incorpora una mesura de gestió activa per a l'estudi i la proposta de delimitació de zones de connectivitat en l'àmbit de la norma, amb referència expressa als casos següents:  
- Corredor terrestre els Alforins - Saler i Cabecicos de Villena  
- Corredor terrestre Llacuna de Salinas - Serra de Salinas  
- Connexió entre el LIC serra de Mariola i el Carrascar de la Font Roja, amb l'àrea de les Serres del Quartell, de la Carrasqueta, de Los Llanos i de Penàguila  
• Corredor terrestre Serra d'Onil - Serra del Maigmó  
- Connexió del LIC Maigmó i Serres de la Foia de Castalla amb el LIC Serres de Mariola i el Carrascal de la Font Roja pel port de Buixcarró   
- Corredor terrestre Serra del Maigmó-Carrasqueta-Aitana, Serrella i Puigcampana  
- Corredor fluvial del riu Montnegre - embassament de Tibi  
• Es modifica la mesura B.3 per a incorporar el paper de l'òrgan de gestió de la Xarxa Natura 2000 en els expedients de sol·licitud de concessió d'aigües subterrànies o superficials que puguen afectar els espais regulats per esta norma.  
• S'incorpora a la mesura corresponent al seguiment de Bucanetes githagineus la previsió de disseny i execució de mesures de gestió de l'hàbitat.  
• S'amplia la previsió de campanyes de comunicació i sensibilització dirigides a altres col·lectius específics.  
D. Anàlisi de la previsió dels impactes significatius per l'aplicació de la norma de gestió  
Segons l'estudi ambiental i territorial estratègic, els efectes ambientals previsibles de les normes de gestió sobre la biodiversitat, la flora i la fauna són de signe indubtablement positiu, sobretot en relació amb la conservació dels hàbitats i les espècies que han determinat la inclusió d'estos espais en la Xarxa Natura 2000, atés que el seu objectiu principal és mantindre'ls en un estat de conservació favorable o portar-los-hi.  
  
El mateix caràcter tenen els efectes sobre el paisatge, ja que els espais de la Xarxa Natura 2000 són recursos paisatgístics de conformitat amb la legislació protectora del paisatge, i estes normes de gestió es poden considerar un instrument que contribuirà a fixar els objectius de qualitat paisatgística per a estos.  
L'emissió de les normes de gestió i la posada en marxa de les seues actuacions de conservació activa tant en els espais de la Xarxa Natura 2000 com en les àrees de connectivitat entre estos espais també tindrà signes positius en relació amb els factors climàtics i, especialment, sobre el problema del canvi climàtic, atés que augmentaran la capacitat de resiliència del territori, és a dir, la seua capacitat d'adaptació a este problema.  
Igualment, també poden considerar-se positius en general els efectes sobre la terra, l'aigua i l'aire, ja que en promouran un ús racional dirigit a la seua millora i conservació en bon estat, en l'àmbit dels espais de la Xarxa Natura 2000.  
També seran positius els efectes sobre la població, en la mesura que contribuiran a garantir la seguretat jurídica a l'hora de desenvolupar les seues actuacions en el marc de la Xarxa Natura 2000 i possibilitaran l'arribada de recursos financers en el marc de les polítiques comunitàries, estatals i autonòmiques de caràcter agrari i regional.  
No es preveuen efectes significatius sobre la salut humana, en particular perquè les normes de gestió, per les seues característiques, no són susceptibles ni d'augmentar ni de rebaixar els riscos sobre este factor, a diferència d'altres instruments de planificació.  
Tampoc es preveuen efectes significatius en matèria de patrimoni cultural, incloent-hi el patrimoni historicoartístic.  
Finalment, cal tindre en compte que la Xarxa Natura 2000 i els diferents espais que la conformen són en si mateixos un element estratègic del territori per formar part de la infraestructura verda que preveuen tant el TRLOTUP com l'Estratègia territorial de la Comunitat Valenciana (ETCV, directrius 37, 38 i 39). Així doncs, l'elaboració de les normes de gestió dels espais de la Xarxa Natura 2000 tindrà efectes positius sobre els elements estratègics del territori, i contribuirà a fer complir l'Estratègia territorial de la Comunitat Valenciana.  
  
E. Accions de seguiment de l'aplicació de la norma de gestió  
En l'apartat IX, Règim d'avaluació dels resultats de les mesures de conservació sobre els hàbitats i les espècies de les normes de gestió es proposen tres sistemes d'indicadors per al seguiment: d'una banda, els indicadors per al seguiment de l'estat d'aplicació de la respectiva norma de gestió, els indicadors per al seguiment de l'estat de conservació de les espècies i els hàbitats i, finalment, indicadors relacionats amb el canvi climàtic.  
L'avaluació dels resultats de les mesures de conservació (normativa i criteris i mesures de gestió activa) sobre els hàbitats i les espècies presents en les ZEC objecte de les normes de gestió incloses en el projecte de decret s'efectuarà periòdicament, coincidint en el temps amb l'elaboració dels informes aplicables previstos en l'article 17 de la Directiva d'hàbitats (Directiva 92/43/CEE) i en l'article 12 de la Directiva d'aus silvestres (Directiva 2009/147/CE).  
F. Consideracions al projecte de decret  
L'actualització recent del catàleg (Orde 2/2022, de 16 de febrer) modifica la categoria de protecció d'algunes espècies de flora i fauna i s'hauria de corregir en l'apartat II.1.4:  
  
Espècie Categoria anterior Categoria actual  
Halimium atriplicifolium En perill d'extinció Vulnerable  
Rumex roseus En perill d'extinció Vulnerable  
Cercotrichas galactotes Vulnerable En perill d'extinció  
Odontites kaliformis Vulnerable En perill d'extinció  
  
  
L'apartat V, Zonificació de l'àmbit d'aplicació de la norma de gestió inclou únicament un pla en una pàgina de tot l'àmbit de la norma. Les normes de gestió hauran d'incloure plànols amb el detall suficient per a permetre identificar les delimitacions dels espais i de la zonificació.  
  
L'apartat V.4, de la zona D, fa referència a la inclusió en esta categoria de «… les àrees urbanes i urbanitzables». Per a millor comprensió s'haurà de substituir en este punt i la taula resum «… els terrenys classificats com a sòl urbà i sòl urbanitzable en els respectius instruments de planejament».  
En l'apartat V, en la definició de zona perifèrica de protecció, s'indica: «No es preveu, en este cas, la definició de zones perifèriques de protecció en el sentit previst en l'article 29 quater de la Llei 11/1994, igual que tampoc s'ha considerat necessari establir cap de les mesures relatives a la coherència ecològica i la connectivitat de la Xarxa Natura 2000, a les quals es referix l'article 14 sexies de la llei esmentada». Atés que, en resposta a les al·legacions i al document d'abast, sí que s'han incorporat sengles zones perifèriques de protecció, així com la mesura de gestió activa B.11, de l'estudi i la proposta de delimitació de diverses zones de connectivitat, s'haurà de modificar este paràgraf fent referència a les dos ZPP i a la mesura B.11.  
  
En l'apartat VI.1. Mesures per a evitar la deterioració dels hàbitats i les alteracions sobre les espècies, es detallen una sèrie d'actuacions no autoritzables i incompatibles. A continuació, s'apunten les consideracions i les propostes de modificació per als punts següents:  
VI.1.1. Normes per a la protecció d'hàbitats naturals d'interés comunitari de prioritat especial:  
1. En les àrees ocupades a l'entrada en vigor d'esta norma per vegetació natural inclosa en els hàbitats 1520\*, Vegetació gipsícola ibèrica (Gypsophiletalia); 1510\*, Estepes salines mediterrànies (Limonietalia), l'eliminació total o parcial de la coberta vegetal natural o la rompuda de terrenys, excepte quan esta eliminació siga necessària per a executar projectes que compten amb avaluació de repercussions favorable.  
  
El text «excepte quan esta eliminació siga necessària per a executar projectes que compten amb avaluació de repercussions favorable», i atés que es tracta d'actuacions no compatibles, haurà d'eliminar-se. El text en este apartat i en la taula resum quedaria com seguix:  
  
1. En les àrees ocupades a l'entrada en vigor d'esta norma per vegetació natural inclosa en algun dels hàbitats considerats de prioritat especial, l'eliminació total o parcial de la coberta vegetal natural o la rompuda de terrenys.   
3. La instal·lació de noves infraestructures de comunicació i generació d'energia (parcs eòlics i parcs fotovoltaics), excepte les que compten amb l'avaluació de repercussions favorable o es tracte d'instal·lacions de dimensions reduïdes destinades a l'autoconsum o utilitzen les cobertes d'edificacions existents, degudament autoritzades i que compten amb l'informe previ de la conselleria competent en matèria d'energia. No es consideraran infraestructures noves les que ja es troben en el moment de l'aprovació d'estes normes i tinguen l'autorització preceptiva.  
Amb la finalitat d'aclarir el concepte d'«infraestructures de comunicació», convindria substituir este terme per «infraestructures viàries» per a no confondre's amb infraestructures de telecomunicacions.  
El text «excepte les que compten amb l'avaluació de repercussions favorable», i atés que es tracta d'actuacions no compatibles, haurà d'eliminar-se.  
10. Les que siguen incompatibles amb la classificació i la qualificació urbanística dels sòls inclosos en les categories de zonificació indicades.  
Atés que les activitats incompatibles amb la classificació i la qualificació ho són en sentit ampli, estes hauran de ser incompatibles en totes les zones, fins i tot en la ZPP.  
En l'apartat VI.1.1. i en la taula resum, en què posa «… la seua autorització perceptiva», ha de posar «… la seua autorització preceptiva».  
VI.1.2. Normes per a la protecció d'altres hàbitats naturals d'interés comunitari  
5. Transformació dels hàbitats 1310, 1410, 1420, 1430, 2260, 5210, 5330, 6110\*, 6220\*, 8130, 8210, 92D0, 9340 i 9540, excepte quan esta transformació siga necessària per a l'execució de projectes que compten amb avaluació de repercussions favorable.  
En la taula resum no s'esmenten tots els hàbitats referits en este apartat; s'afegiran en la taula els hàbitats 1310, 5210, 9340 i 9540.  
  
D'altra banda, el text «excepte quan esta transformació siga necessària per a executar projectes que compten amb una avaluació de repercussions favorable», i atés que es tracta d'actuacions no compatibles, haurà d'eliminar-se.  
VI.1.3. Normes per a la protecció d'espècies de fauna i flora  
En la taula resum, els punts 1. La pràctica de l'escalada o l'espeleologia, així com el barranquisme i 2. Qualsevol activitat i actuació que represente una afecció directa sobre les àrees de nidificació de rapinyaires rupícoles només es marca com a incompatible en les zones A i B. Haurà de marcar-se també en zona C en els dos casos, atés que es tracta d'una zona ZEPA declarada per ser hàbitats d'estes espècies d'aus.   
  
En la taula resum es transcriurà el text complet del punt 5. La canalització i el desviament d'aigües en les zones de reproducció o alimentació de les poblacions… pel fet que en la taula no s'ha inclòs referència a les zones d'alimentació.  
Quant a les actuacions que requeriran avaluació de repercussions que es detallen en l'apartat VI.2.1. Obligació general d'avaluar, s'aporten les observacions següents per als punts indicats:  
  
El punt 2, La construcció d'edificacions aïllades o instal·lacions en sòl no urbanitzable protegit destinades a activitats agrícoles, ramaderes, forestals o cinegètiques, així com la construcció, la reconstrucció o la remodelació de vivendes unifamiliars aïllades en sòl no urbanitzable amb qualsevol qualificació. Igualment, la reconstrucció o la remodelació d'estes edificacions o instal·lacions quan suposen un increment de la superfície o el volum d'estes. En el mateix sentit consta el punt 3, de la construcció d'edificacions aïllades o instal·lacions en sòl no urbanitzable destinades a l'ús turístic, com ara allotjaments rurals, establiments de restauració, campaments i similars. Els dos punts requeririen una avaluació de repercussions en les zones A, B i C.  
  
Entre les activitats incompatibles en zona A figura: 7. La construcció d'edificacions de nova planta per la qual cosa en la taula resum d'actuacions que requeriran una avaluació de repercussions s'haurà de llevar la zona A per a les actuacions 2 i 3 referides a la construcció d'edificacions.  
El punt 8. L'obertura, l'ampliació o el canvi de traçat de camins i pistes rurals i forestals, per a les zones A i B, entren en contradicció amb el punt 6. L'obertura o l'ampliació de pistes forestals, de les actuacions incompatibles en la zona A, per la qual cosa haurà de corregir-se la taula i desmarcar la zona A.  
Els punts 14. Els projectes per a desenvolupar activitats extractives amb tècniques mineres, així com abocaments de qualsevol classe en els buits miners i 15, Els projectes d'ampliació de les explotacions salineres, requeriran una avaluació de repercussions en les zones A, B i C.  
  
Hi ha una incongruència entre els dos punts i el punt 2. Noves autoritzacions d'explotacions extractives, mineres o salineres i de les seues indústries annexes, excepte les que estiguen funcionant legalment a l'entrada en vigor d'esta norma de gestió, de les actuacions incompatibles en zones A i B.   
En els dos casos, i per a aclarir possibles problemes d'interpretació, en el text i en el reflex d'este en la taula resum, s'indicarà que les actuacions 14 i 15 referides a activitats extractives i salineres seran objecte d'avaluació de repercussions només en zona C, i les A i B quedaran com a incompatibles.  
Quant a les actuacions que no requeriran avaluació de repercussions que es detallen en l'apartat VI.2.2, es realitzen les consideracions següents:  
S'observa un error en la numeració dels diferents punts desenvolupats que hauran de corregir-se; no obstant això, per a millor comprensió, es manté en este apartat la numeració aportada en el projecte de decret.  
Per a l'actuació d) Qualsevol pla, programa, projecte o actuació que es desenvolupe en l'àmbit de la zona D establida en esta norma de gestió, amb l'excepció de les actuacions industrials que puguen representar, per les característiques específiques que tenen, una emissió de contaminants gasosos o d'abocaments, inclosos els d'aigües residuals, susceptibles d'afectar les àrees situades fora de la zona D esmentada, la taula resum haurà de llevar la referència a la zona perifèrica de protecció, ja que es tracta d'actuacions circumscrites a la zona D.   
Les actuacions s'agrupen segons el que indica l'article 6 del Decret 60/2012 (actuacions de gestió de l'espai) i l'article 8.1 (actuacions que no és probable que tinguen afeccions apreciables). Les següents actuacions detallades en l'article 8.1 corresponen a mesures de gestió de l'espai, i haurien d'incloure's en el primer bloc d'actuacions:  
• 6.1. Totes les actuacions relacionades amb la gestió del lloc i amb els objectius de conservació dels espais Xarxa Natura 2000 presents en l'àmbit d'esta norma considerades així per l'òrgan gestor de la Xarxa Natura 2000.  
• 6.3. El manteniment en un bon estat de conservació del sotabosc i la restauració ecològica mitjançant el reforç poblacional i la reintroducció en els llocs aptes de les espècies pròpies dels hàbitats naturals que considera esta norma.  
• 6.4. Els tractaments silvícoles per a la millora de les masses amb criteris de conservació de l'hàbitat, i sempre que es justifique que estos tractaments no representen una afecció a espècies i hàbitats.  
En la taula resum apareix l'actuació: Els instruments de planejament següents que afecten el sòl urbà: Plans de reforma interior, estudis de detall i programes per al desenvolupament d'actuacions aïllades, per a totes les zones. Esta actuació s'eliminarà de la taula.  
En l'apartat VII.1.3, Criteris orientadors per a la creació i el manteniment de punts d'aigua, se substituirà «Crear rases d'aigua» per «Crear rases per a dirigir les escorrenties a la tolla».  
Per tot això, i tenint en compte les modificacions indicades, es considera que la proposta de normes de gestió, amb la incorporació de les determinacions que s'assenyalen en el punt següent, és adequada per a aconseguir els objectius de conservació que es perseguixen per als espais de la Xarxa Natura 2000 inclosos en els àmbits territorials respectius i la tramitació duta a terme s'ajusta als requeriments de l'avaluació ambiental estratègica.  
G. Acord d'emissió. Determinacions finals.  
Atenent el que establix l'article 56 del TRLOTUP, d'acord amb els fonaments que s'han exposat, s'emet esta declaració ambiental i territorial estratègica de les normes de gestió dels espais de la Xarxa Natura 2000, ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), presentades per la Direcció General de Medi Natural i Avaluació Ambiental, que s'haurà d'acompanyar d'este document, així com incorporar a la respectiva norma de gestió, abans de l'aprovació definitiva, les determinacions següents:  
  
1. En les normes de gestió s'hauran d'incloure plànols amb el detall suficient per a permetre identificar les delimitacions de l'espai i de la zonificació.  
2. Se substituirà «… les àrees urbanes i urbanitzables» per «… els terrenys classificats com a sòl urbà i sòl urbanitzable en els respectius instruments de planejament» en tot el document.  
3. S'actualitzaran les categories de protecció de les espècies de flora i fauna segons el nou catàleg d'espècies protegides.  
4. En l'apartat VI.1.1. i en la taula resum, en què posa «… la seua autorització perceptiva», ha de posar «… la seua autorització preceptiva».  
5. En l'apartat corresponent a les actuacions no autoritzables i incompatibles s'inclouran les modificacions següents:  
a) S'eliminarà del text i de la taula resum la frase «excepte quan esta eliminació siga necessària per a l'execució de projectes que compten amb avaluació de repercussions favorable».  
b) Quant al punt «3. La instal·lació de noves infraestructures de comunicació i generació d'energia», se substituirà per «La instal·lació de noves infraestructures viàries».  
c) El punt 10. Les que siguen incompatibles amb la classificació i la qualificació urbanística dels sòls inclosos en les categories de zonificació indicades» s'ampliaran a totes les zones de la norma.  
d) Per als punts 1. La pràctica de l'escalada o l'espeleologia, així com el barranquisme i 2. Qualsevol activitat i actuació que represente una afecció directa sobre les àrees de nidificació de rapinyaires rupícoles, es marcarà, en la taula resum, la zona C com a activitats incompatibles.  
e) En la taula resum es transcriurà el text complet del punt 5. La canalització i el desviament d'aigües en les zones de reproducció o alimentació de les poblacions… pel fet que en la taula no s'ha inclòs referència a les zones d'alimentació.  
6. Quant a les actuacions que no requeriran avaluació de repercussions es modificaran els punts següents:  
a) Atés que els punts 2 i 3 relatius a la construcció d'edificacions aïllades són activitats incompatibles en la zona A, s'eliminaran de la taula per a esta zona.  
b) Degut que el punt 8. L'obertura, l'ampliació o el canvi de traçat de camins i pistes rurals i forestals entra en contradicció amb el punt 6. L'obertura o ampliació de pistes forestals, d'actuacions incompatibles en zona A, haurà de corregir-se la taula i desmarcar la zona A.  
  
c) Per a resoldre incongruències en text i taula, els punts 14. Els projectes per a desenvolupar activitats extractives amb tècniques mineres, així com abocaments de qualsevol classe en els buits miners, i 15. Els projectes d'ampliació de les explotacions salineres seran incompatibles en les zones A i B i requeriran avaluació de repercussions en zona C.  
  
7. Pel que fa a les actuacions incloses en el grup sotmés a una avaluació de repercussions, s'inclouran les modificacions següents:  
a) Es corregirà l'error de numeració dels apartats.  
b) Per a l'actuació d) Qualsevol pla, programa, projecte o actuació que es desenvolupe en l'àmbit de la zona D es corregirà la taula resum desmarcant la zona ZPP.  
c) S'eliminarà l'actuació que figura en la taula resum: els instruments de planejament següents que afecten el sòl urbà: plans de reforma interior, estudis de detall i programes per al desenvolupament d'actuacions aïllades.  
8. En l'apartat VII.1.3. Criteris orientadors per a la creació i el manteniment de punts d'aigua, se substituirà «Crear rases d'aigua» per «Crear rases per a dirigir les escorrenties a la tolla».  
Totes les modificacions proposades implicaran corregir la taula resum, el contingut de la qual s'haurà de correspondre amb el text de la descripció de les actuacions detallat en la norma.  
La declaració ambiental i territorial estratègica conté les determinacions finals de caràcter ambiental que han d'incorporar-se a les normes de gestió dels espais de la Xarxa Natura 2000: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), sense perjuí de qualssevol altres que s'establisquen en els informes i/o autoritzacions que li siguen aplicables.  
  
La declaració ambiental i territorial estratègica és preceptiva i determinant i s'ha de tindre en compte immediatament abans de l'aprovació definitiva, i és un document integrant de la documentació definitiva d'estes normes de gestió.  
Respecte dels plans i els programes que puguen implementar-se en l'àmbit de les normes de gestió, no s'eximix del seu sotmetiment al tràmit d'avaluació ambiental si així ho preveu la normativa en matèria d'avaluació ambiental aplicable. De la mateixa manera, els projectes, les actuacions i les activitats que es pretenguen desenvolupar en este àmbit, encara que respecten les condicions establides en esta norma de gestió, no eximixen tampoc del seu sotmetiment al tràmit d'avaluació ambiental si així està previst en la normativa aplicable en matèria d'avaluació ambiental.  
Esta declaració ambiental i territorial estratègica per a les normes de gestió dels espais de la Xarxa Natura 2000: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), es publicarà en el Diari Oficial de la Generalitat Valenciana i es posarà a la disposició del públic en la pàgina web de la Conselleria.  
La declaració ambiental i territorial estratègica perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'ha adoptat o aprovat de la respectiva norma de gestió en el termini màxim de dos anys des de la seua publicació.  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es referix l'article 56.6 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que disposa l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
En vista de tot el que s'ha dit anteriorment, la Comissió d'Avaluació Ambiental acorda: emetre una declaració ambiental i territorial estratègica favorable en el procediment ordinari d'avaluació ambiental i territorial estratègica de les normes de gestió dels espais de XN 2000: ZEC Llacuna de Salinas (ES5212006), Saler i Cabecicos de Villena (ES5212007), Maigmó i Serres de la Foia de Castalla (ES5212008), Arenal de Petrer (ES5212010) i Serra de Salinas (ES5213039) i zona d'especial protecció per a les aus (ZEPA) Cabeçó d'Or i la Grana (ES0000463), Serra de Salinas (ES0000457), Maigmó i Serres de la Foia de Castalla (ES0000458) i Riu Montnegre (ES0000460), havent d'incorporar-se al Pla les determinacions finals assenyalades.  
Notificar als interessats que, contra esta resolució, per no ser un acte definitiu en via administrativa, no es pot interposar cap recurs, cosa que no és inconvenient perquè es puguen utilitzar els mitjans de defensa que es consideren pertinents en el seu dret.  
Tot açò ho notifique perquè se'n prenga coneixement i als efectes oportuns.  
Tot açò se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 8 d'abril de 2022.- El secretari de la Comissió d'Avaluació Ambiental: José del Valle Arocas.»  
  
València, 11 de juny de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.